Petar Svačić
Petar Svačić, hrvatski kralj, vladao je od 1093. do 1097. godine. Kralj Petar je navodno vladao od 1093. godine. Poznat je još i kao Petar Svačić (ili Snačić). Međutim nema nikakvih dokaza da je Petar bio član obiteljske loze Svačića, nego je to posljedica neosnovane tvrdnje jednog hrvatskog historičara iz druge polovine 19. vijeka. Kralj Petar stolovao je u Kninu i pretpostavlja se da je u njegovoj vlasti bila stara jezgra hrvatske države, znači bez dalmatinskih gradova i područja između Save i Drave. Zasigurno nikad nije okrunjen za kralja, jer se kruna Zvonimirova nalazila u rukama splitskog nadbiskupa Lovre koji je umro 1099. godine. Nakon smrti ugarskog kralja Ladislava 1095. godine, na prijestolje dolazi njegov najstariji sinovac Koloman, koji je nakon pomirbe sa papom Urbanom II krenuo u vojni pohod na Hrvatsku. Krajem marta odnosno početkom juna god. 1097. godine na sjevernom podnožju gore Gvozda došlo je do bitke, u kojoj je kralj Petar izgubio život na ratištu, i tako ostao zapamćen kao posljednji hrvatski kralj "narodne krvi". U spomen nesretnog hrvatskog junaka gora koja je dotada imala ime Gvozd, naziva se Petrov gvozd odnosno Petrova gora.